
TÁMOP-5.3.8-11/A1-2012-000
 kiemelt projekt keretében

Munkavállaláshoz Szükséges képességek fejlesztése tréning
15. TANANYAGEGYSÉG:

ÖNÁLLÓ GONDOLKODÁS, SZABAD AKARAT
2012. október
1. Összefoglalás

1.1. A tananyag egység célja

Megismertetni a résztvevőkkel az önálló gondolkodás és a szabad akarat fogalomkörét. Bemutatni a társadalomban élő emberek jogait, lehetőségeit és kötelességeit, és gyakoroltatni az ügyintézés folyamatát, fejleszteni a résztvevők pénzügyi tudatosságát.
Bemutatni a társadalmi felelősségvállalás és a közéleti aktivitás fogalmát, tartalmát.
1.2. Tartalmi sajátosságok, megszerzendő kompetenciák 

Az szabad akarat nem azt jelenti, hogy bárki bármit megtehet, hanem azt, hogy egy társadalmi keretrendszerben az egyén szabadon dönthet saját életvezetéséről, és szabadon választhat az őt érintő lehetőségek közül. 
A tananyag egység során megszerzendő kompetenciák:

Az önálló gondolkodás és a szabad akarat, alapvető állampolgári jogok ismerete, jogok és kötelességek. Pénzügyi tudatosság. Nemzeti alaptörvény, btk, ptk, szociális törvény megismerése. Társadalmi felelősségvállalás és közéleti aktivitás keretei. Általános ügyintézés képessége.
1.3. Követelmények a képzés szereplőitől

A tananyag egység követelménye, hogy a résztvevő ismerje meg az önálló gondolkodás és a szabad akarat fogalmát, összetevőit, jellemzőit és az állampolgári jogok, lehetőségek és kötelezettségek keretrendszerét.

Tréner: legyen képes a fenti célok elérésére vezetni a csoportot.

Mentor: támogassa a trénert és a résztvevőket, értse meg az alkalmazott módszereket.

Szupervízor: biztosítsa a résztvevők jelenlétét, támogassa munkájukat.

Résztvevők: ismerjék fel az önálló gondolkodás és a szabad akarat jelentését, tudjanak élni vele, ismerjék meg saját szerepüket és lehetőségeiket.

2. A tananyag egység felépítése és módszerei – programterv

	A téma feldolgozásának tartalmi elemei, menete


	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	Bevezetés, köszöntő 
	1.

óra
	Tréneri bevezető
	

	Számunkra mi az önérvényesítés, érdekérvényesítés? – egyéni munka, majd közös megbeszélés két TCS-ben. Legfontosabb, az önérvényesítésre, érdekérvényesítésre vonatkozó elemek összeírása
	
	Egyéni gyűjtés, gyakorlat 2 csoportban, plenáris bemutatás
(1.gyakorlat)
	1. feladatlap
A/3-as lapok, filctollak

	Tréneri összefoglaló – Mi az érdekérvényesítés, milyen jogok alapján működik, hogyan működik jól? Milyen formái vannak?
	
	Tréneri összefoglaló
	Diasor: 1-6. dia
Kivetítő

	Feladatkiadás
	
	
	

	Megbeszélés munkahelyi környezetben:
Lehetőségek és korlátok, kötelezettségek és jogok – mit szabad megtennünk önérdekünk érvényesítése érdekében a hatalommal szemben, mit kötelező megtennünk a társadalmi rend fenntartása érdekében és mit nem szabad tennünk a hatalom, a rend ellenében.
	2.-4.

óra
	Egyéni gyűjtés, TCS megbeszélés

(2.gyakorlat)
	2. feladatlap

	További ajánlott gyakorlat:


	
	
	

	2. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	Ráhangolás
	Hangulatkártyák állatokkal (A/6 kartonok)

	Ügyintézési helyzetgyakorlat 

tipikus helyzetek: szociális segély intézése önkormányzatnál; lakcímváltozás bejelentése; munkaügyi hivatalban ügyintézés
	
	Tréneri összefoglaló
	Diasor: 7-9. dia

Kivetítő

	
	
	Egyéni felkészülés, páros gyakorlat, plenáris megbeszélés

(3.gyakorlat)
	Előre megírt ügyintézői helyzetek

Flipchart 

	Feladatkiadás
	
	
	

	Megfigyelés munkahelyi környezetben: 
Hogyan érvényesítsük jogainkat?

Panaszos helyzetek összegyűjtése, reklamálás
	2.-4.

óra
	Panasztevő helyzetek összegyűjtése, érvek gyűjtése és megbeszélése
(4.gyakorlat)


	3.feladatlap

	
	
	TCS megbeszélés, 1 panaszkezelési levél megfogalmazása
(4.gyakorlat)
	A/4-es papír

	További ajánlott gyakorlat:


	
	
	

	3. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	Ráhangolás
	Hangulatkártyák állatokkal (A/6 kartonok)

	Hogyan tegyünk panaszt? 
Panasztevési helyzetgyakorlat
	
	Egyéni felkészülés, páros gyakorlat, plenáris megbeszélés
(5.gyakorlat)
	Flipchart 

	Tréneri összefoglaló – pénzügyi tudatosság 
Feladatkiadás
	
	Tréneri összefoglaló
	Diasor: 10-12. dia

Kivetítő

	Mire elég a pénzem?

Család havi költségvetésének megtervezése

 
	2.-4.

óra
	A résztvevők megtervezik havi bevételeiket és kiadásaikat

(6.gyakorlat)
	4.feladatlap: Mire elég a pénzem?
A/4-es papírok

	
	
	Megbeszélés TCS-ben
(6.gyakorlat)
	

	További ajánlott gyakorlat:

Milyen téma érdekel?

Személyes prezentáció 2-2 percben
	
	Egyéni prezentáció, plenáris megbeszélés

(kiegészítő gyakorlat)
	

	4. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	Ráhangolás
	Hangulatkártyák állatokkal (A/6 kartonok)

	„Figyelem felkeltése” asszertivitás gyakorlat
	
	Strukturált tapasztalatszerző gyakorlat

(7.gyakorlat)
	Szék

	Tréneri összefoglaló – társadalmi felelősségvállalás 
Feladatkiadás
	
	Tréneri összefoglaló
	Diasor: 13-15.dia
Kivetítő

	Társadalmi felelősségvállalás

Közéleti munka fontossága
	2.-4.
óra
	A három téma egyéni gyűjtése óránként

 (8.gyakorlat)
	5.feladatlap: Milyen közéleti munkát tartok fontosnak? Miért? Hogyan vennék részt venne?

Flipchart, filctollak

	
	
	Megbeszélés TCS-ben
(8.gyakorlat)
	

	5. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	Ráhangolás
	Hangulatkártyák állatokkal (A/6 kartonok)

	Közéleti munka fontossága
	
	TCS-k prezentációi, plenáris szintetizálás
(9.gyakorlat)
	Flipchart, filctollak
Post-itek

	Feladatkiadás
	
	
	

	- 'Üzenet a liftből":

Héten tapasztaltak feldolgozása: egyéni visszatekintés, saját aktivitás és tanultak értékelése 

- Héten tapasztaltak feldolgozása: visszacsatolás egymásnak
	2.-4. óra
	TCS-ban
(10.gyakorlat)
	6. feladatlap: A hét tanulságai

7. feladatlap: Mi volt a legjobb a héten?



	További ajánlott gyakorlat:


	
	
	

	6. NAP

	Tantermi program

Egy családi költségvetés megtervezése egy-egy nagyobb kiadás esetén - vizsgafeladat 
	1.

óra
	Munka 3-4 kiscsoportban (létszámtól függ)
(Vizsgagyakorlat)
	Előre megírt beruházási helyzetek
Flipchartpapír / csoport, filctollak

	Feldolgozás munkahelyi környezetben

ismétlés, tanultak, gyakorlatok felelevenítése, összefoglalása
	2.óra
	
	

	
	3.óra
	
	

	
	4.óra
	
	


3. Tartalmi elemek

Önálló gondolkodás, szabad akarat

Önálló gondolkodásnak és szabad akaratnak azt nevezzük, hogy egy személynek megvan a lehetősége, hogy egy adott helyzetben szabadon választhat két vagy több különböző alternatíva közül.

A szabad akarat tehát nem azt jelenti, hogy bármit megtehetünk amihez kedvünk van, hiszen azt számos körülmény gátolhatja, például a törvényi előírások vagy a környezetünkben élő embertársaink érdeke.

Saját életünket viszont szabadon, saját akaratunkból úgy irányíthatjuk, ahogyan azt mi szeretnénk.

Az érdekérvényesítés működése, formái
Demokrácia
A döntés által érintetteknek a döntésbe való beleszólási joga ill. lehetősége

A képviseleti demokrácia
A döntésekbe való beleszólás az arra jogosultak körében. A jogosultság alanyi jogon jár egy adott közösség tagjainak. A tagok képviselőket választanak e joguk gyakorlására. A képviselők legitimitásukat az arra jogosult tagok révén nyerik. A modern politikai rendszerek alapja: az állampolgárok választójoga. Az egyesületek, szakszervezetek, pártok és más társadalmi szervezetek belső működése is ezen alapul: a tagok jogosultak a róluk döntő vezetőséget választani és visszahívni.

A részvételi demokrácia
A döntésekbe való beleszólás azok részéről, akiknek ez közvetlen érdekük, akiket a döntés érint. A beleszólás nem alanyi jogosultság, hanem érdekérvényesítő jellegű. A modern demokráciákban jellemzően a civil szervezetek látják el ezt a funkciót, de ilyen minden tudatos állampolgári megmozdulás, pl. panasz, petíció, tüntetés, bojkott, vagy akár egy lakossági felszólalás az önkormányzati bizottság ülésén. A civil szervezeteket azonban nem választják erre, önjelölt módon képviselik tagjaik vagy klienseik érdekeit. Legitimitásukat ezért a siker, az eredményesség adja. Egy szervezet taglétszáma nem legitimitásának alapja, hanem annak mutatója.

A képviseleti és a részvételi demokrácia egymást kiegészíti, de nem helyettesítheti. Ahogyan a pártok vagy a parlament nem vállalhatják fel a civil szervezetek munkáját, úgy a civil szervezetek sem helyettesíthetik a pártokat és a politikai intézményrendszert.

Érdekvédelem
Felvállalt célcsoport meghatározott érdekeinek védelme (érvényesítése) adott körülmények között (reaktívabb jellegű). Pl. mozgássérültek szempontjainak érvényre juttatása a várostervezési koncepcióban. Célja az adott célcsoport helyzetének javítása vagy megtartása. 

Érdekérvényesítés (advocacy)

A legtágabb fogalom a háromból. „Ügyközpontú” megközelítést feltételez, amely általában adott célcsoporthoz köthető, de ez lehet többféle célcsoport is (pl. mindennemű kisebbség elleni diszkrimináció megszüntetése) vagy elvontabb ügy (pl. a környezet) is. Proaktív jellegű, tehát az érdekérvényesítő szervezet szabja meg, hogy mi kerül napirendre, alakítani kívánja a közbeszédet és a döntéshozást. Célja, hogy elérje az ügy szempontjából kívánatos jövőt (pl. diszkriminációmentes országot, tiszta környezetet). 

Lobbizás
Az érdekérvényesítés egyik formája, eszköze, amely során kifejezetten a helyi vagy országos politikai döntéshozatalt kívánjuk befolyásolni. (Tehát szűkebb, mint a hétköznapi értelemben vett „lobbizás”.)

A nyílt, előremutató érdekérvényesítés főbb jellemzői

· A legrövidebb definíciója: adott üggyel kapcsolatos döntéshozatal befolyásolása a döntésben érintettek bevonásával.

· Lehetséges színterei: a helyi közösségi élet (társasház, munkahely, faluközösség) éppúgy, mint az életünkben jelenlévő intézmények (óvoda, iskola, kórház); a magánszféra (vállalatok) vagy az állami szféra (rendőrség, munkaügyi központok); s természetesen a politika (helyi önkormányzat, parlament, kormányzat). 

· Az érintettek bevonása: A nyílt érdekérvényesítés rendszerint hatalmi erőviszonyok befolyásolásával, olykor megváltoztatásával jár, ezért is fontos az ügy mögé társadalmi (közösségi) erőt állítani. Bármely érdekérvényesítő stratégiának része kell, hogy legyen a társadalmi támogatottság megszerzése – ellenkező esetben az erőviszonyokat csak korrupcióval, zsarolással, szívességgel vagy hasonló nem demokratikus eszközzel befolyásolhatjuk.

· Főbb formái / stratégiái: Együttműködés – lobbizás – fentről eredő nyomás – közvélemény által gyakorolt nyomás. Lehet tehát mérsékeltebb vagy radikálisabb a stratégia.

· Tervezettség, profizmus: A nyílt, proaktív érdekérvényesítés sikerének záloga, hogy tudatos, tervezett folyamat legyen, célkitűzéssel, stratégiával és taktikákkal.  A folyamat része a szükséges adatok beszerzése megalapozott kutatás révén éppúgy, mint a kommunikáció profi megtervezése. 

Alapvető állampolgári jogok

Az állampolgári jogok egy ország valamennyi állampolgárát megillető jogok, melyek az ember cselekvési szabadságát védik az állami beavatkozástól.

Az állampolgári jogok között vannak kollektív és egyéni jogok. A kollektív szabadságjogokat a polgárok valamely közössége együttesen gyakorolhatja.

Egyesülési jog

Ez a jog lehetővé teszi, hogy a polgárok érdekeik, céljaik megvalósítása érdekében szervezeteket hozzanak létre, vagy a már létező szervezetek tevékenységében részt vegyenek. Ezek a társadalmi önszerveződés alapegységei, és az állami szervek kötelesek tudomásul venni a létezésüket. Az egyesülési jog viszont nem irányulhat a hatalom erőszakos megszerzésére vagy gyakorlására, illetve kizárólagos birtoklására.

Gyülekezési jog

Ez a jog azt jelenti, hogy a polgárok álláspontjuk kifejezésére békés gyűlést, felvonulást, menetet tarthatnak. Ezen jog gyakorlása nem valósíthat meg bűncselekményt vagy annak elkövetésére való felhívást, valamint nem járhat mások jogainak és szabadságának sérelmével.

Szólás- és sajtószabadság

Azt jelenti, hogy a polgárok a közügyekről, állapotokról szabadon elmondhatják a véleményüket, továbbá joguk van a közérdekű adatok megismeréséhez, hogy az őket érintő kérdésekben hiteles és pontos tájékoztatást kapjanak. Ennek a leggyakoribb formája a sajtó útján való véleménynyilvánítás, ezért a sajtószabadság kiemelten fontos eleme a demokráciának.

Vallásszabadság

Az Alaptörvény elismeri mindenkinek a jogát a gondolati, lelkiismereti és a vallásszabadságra, valamint arra, hogy a meggyőződését, akár vallásos szertartások formájában vagy egyéb módon, egyénileg vagy közösségben kinyilváníthassa.

A személyi szabadságjogok

Az Alaptörvény kinyilvánítja, hogy Magyarországon mindenkinek veleszületett joga van az élethez, az emberi méltósághoz, és ettől senkit sem lehet önkényesen megfosztani. 

A bíróság mindenkit egyenlőnek tekint, mindenkinek alapvető jogává teszi, hogy az ellene emelt vádakat bíróság bírálja el, hogy a bírósági határozat előtt senki sem tekinthető bűnösnek, amíg bűnösségét jogerős bírósági határozat meg nem állapította (ez az ártatlanság vélelme), és minden gyanúsított személyt megillet a védelem. 

Alapvető állampolgári jogok még a személyt megillető jó hírnév, a levéltitok és a magánlak sérthetetlensége, a magántitok, és a személyes adatok védelme. 
Gazdasági, szociális és kulturális jogok

Mindenkinek joga van a munkához, a munka és a foglalkozás szabad megválasztásához, egyenlő munkáért mindenkit egyenlő bér illet meg, korra, nemre, vallási és etnikai hovatartozásra való tekintet nélkül. Ezenkívül mindenkinek joga van a pihenéshez, a szabadidőhöz és a fizetett szabadsághoz is. A szociális biztonsághoz való jogot az állam biztosítja, éppúgy, mint a művelődéshez való jogot. Az állampolgároknak joguk van az egészséges környezethez, a legmagasabb szintű testi és lelki egészséghez.
Állampolgári jog a választójog. 

Népszavazás

Az országgyűlés rendelheti el, akár kötelezően, ha a népszavazást legalább 200.000 választópolgár kezdeményezte. A népszavazásról szóló törvény elfogadásához a jelenlévő országgyűlési képviselők kétharmadának szavazata szükséges.

Népszavazást bármely választójoggal rendelkező állampolgár kezdeményezhet. Az aláírásgyűjtő ív mintapéldányát hitelesítés céljából be kell nyújtani az Országos Választási Bizottsághoz. Választás előtt és után 41 napig nem lehet aláírást gyűjteni. 
Az eredményes ügydöntő népszavazás az Országgyűlésre nézve kötelező. Az Országgyűlés által már elfogadott, de a köztársasági elnök által még alá nem írt törvény megerősítéséről elrendelt népszavazás ügydöntő.

Tüntetés

A gyülekezési jog alapján lehetősége van minden magyar állampolgárnak részt venni, illetve szervezni. A szervezőnek a rendezvény megrendezése előtt 3 nappal be kell jelenteni a helyileg illetékes rendőrkapitányságon. 

Polgári engedetlenség

Azt jelenti, hogy valaki nem fogadja el államának a törvényeit, és folyamatosan ellenszegül, vagyis nem tartja be azokat.

Állampolgári kötelességek

Az állampolgároknak nemcsak jogai, hanem kötelességei is vannak. 

Általános honvédelmi kötelezettség

Az általános honvédelmi kötelezettség békeidőben megszűnt, rendkívüli helyzetben automatikusan él, megelőző védelmi helyzetben pedig az országgyűlés döntése alapján kell teljesíteni a nagykorú, férfi magyar állampolgároknak.

Közteherviselés

Minden 18. életévét betöltött magyar állampolgár adóköteles, ha van állandó és rendszeres jövedelme.
Tankötelezettség

Az oktatási törvényben foglaltak szerint 16 éves korig kell iskolába járni, illetve akik az 1998/99-es tanévtől kezdték meg a tanulmányaikat, 18 éves korig.

Pereskedés, tanúskodás

Pereskedés esetén lehet, hogy tanúskodni kell. Tanúként az hallgatható ki, akinek a bizonyítandó tényről tudomása lehet. Ha tanúként megidéznek valakit, akkor az a személy köteles az idézésnek eleget tenni, ellenkező esetben előállíthatják. Tanúként csak az igazat szabad nyilatkozni, mert a hamis tanúzást a törvény bünteti!

Nemzeti alaptörvény

Az alkotmány a jogforrási rangsor csúcsán álló alaptörvény, amely a társadalom működésével kapcsolatos érdekeket és célokat, az állam belső szabályozására és külkapcsolatára vonatkozó alapelveket mondja ki. Magyarország Alaptörvénye az állam legmagasabb szintű törvénye, egyetlen jogszabály sem lehet ellentétes vele. Ezen alapelv betartása felett az Alkotmánybíróság őrködik.

A parlament 2011. április 18-án fogadta el az új alaptörvényt, amely 2012. január 1-jén lépett hatályba.

A törvényhozói, végrehajtói és hatalmi struktúra

A törvényhozói hatalom

· a parlament,

· a köztársasági elnök és

· a helyi önkormányzatok.

A végrehajtó hatalom,

· a köztársasági elnök,

· a kormány,

· a helyi kormányzás,

· a rendfenntartók és

· a honvédség (hadsereg).

Az igazságszolgáltatói hatalom,

· az alkotmánybíróság,

· a bírói szervek és

· az ügyészség.

Ellenőrző feladatokat ellátó szervezetek, intézmények

· az Állami Számvevőszék,

· a jegybank,

· a választási bizotságok,

· a közbeszerzési hivatal,

· a gazdasági versenyhivatal,

· az országgyűlési biztos és

· a pénzügyi szervezetek felügyelete.

Polgári törvénykönyv, büntető törvénykönyv

A Polgári törvénykönyv (rövidítése: Ptk.) az állampolgárok, valamint az állami, önkormányzati, gazdasági és társadalmi szervezetek, továbbá más személyek vagyoni és egyes személyi viszonyait szabályozza. 

A törvény védi a személyek vagyoni és személyhez fűződő jogait, továbbá törvényes érdekeit, biztosítja a személyeknek az őket megillető jogok szabad gyakorlását és védi a tulajdonnak az Alkotmányban elismert valamennyi formáját.

A Büntető törvénykönyv (rövidítése: Btk.) az egyes bűncselekményeket és az értük kiszabható büntetéseket határozza meg.

Szociális törvény

A szociális törvény célja, hogy a szociális biztonság megteremtése és megőrzése érdekében meghatározza az állam által biztosított egyes szociális ellátások formáit, szervezetét, a szociális ellátásokra való jogosultság feltételeit, valamint érvényesítésének garanciáit.

A szociális törvény az önkormányzatok által nyújtható támogatások keretszabályait tartalmazza. Az ellátásokra vonatkozó részletes szabályokat az önkormányzatok rendeleteikben állapítják meg. A helyi önkormányzatok az e törvényben szabályozott ellátásokon túl saját költségvetésük terhére egyéb ellátásokat is megállapíthatnak.

A szociális ellátás feltételeinek biztosítása az állam központi szerveinek és a helyi önkormányzatoknak a feladata.

A pénzbeli, a természetben nyújtott és a személyes gondoskodást nyújtó szociális ellátások formái a következők: 

Pénzbeli ellátások

A szociálisan rászoruló személyek részére megállapítható pénzbeli ellátások:

· időskorúak járadéka,

· foglalkoztatást helyettesítő támogatás,

· rendszeres szociális segély,

· ápolási díj,

· lakásfenntartási támogatás,

· átmeneti segély,

· temetési segély.

Természetben nyújtott szociális ellátások

Egyes szociális rászorultságtól függő pénzbeli ellátások egészben vagy részben természetbeni szociális ellátás formájában is nyújthatók, így

· lakásfenntartási támogatás,

· átmeneti segély,

· temetési segély,

· rendszeres szociális segély, foglalkoztatást helyettesítő támogatás.

Továbbá természetbeni ellátás még a

· köztemetés,

· közgyógyellátás,

· egészségügyi szolgáltatásra való jogosultság

· adósságkezelési-szolgáltatás.

Családi szükségleteket kielégítő gazdálkodást segítő támogatás

· a földhasználati lehetőség,

· a mezőgazdasági szolgáltatások és juttatások,

· a munkaeszközök és a munkavégzéshez szükséges forgóeszközök,

· a szaktanácsadás és szakképzés biztosítása. 

Szociális szolgáltatások

 A szociálisan rászorultak részére személyes gondoskodást biztosít az állam, valamint az önkormányzatok. A személyes gondoskodás magában foglalja a szociális alapszolgáltatásokat és szakosított ellátásokat.

· Szociális alapszolgáltatások

· falugondnoki és tanyagondnoki szolgáltatás,

· étkeztetés,

· házi segítségnyújtás,

· családsegítés,

· jelzőrendszeres házi segítségnyújtás,

· közösségi ellátások,

· támogató szolgáltatás

· a támogató szolgáltatás célja a fogyatékossággal élő személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén.

· utcai szociális munka,

· nappali ellátás.

· Személyes gondoskodás körébe tartozó szakosított ellátások

· az ápolást, gondozást nyújtó intézmény,

· a rehabilitációs intézmény,

· a lakóotthon,

· az átmeneti elhelyezést nyújtó intézmény, 

· az egyéb speciális szociális intézmény.

Általános ügyintézés szabályai

Közigazgatási eljárások

Ha egy állami vagy önkormányzati hivatalban szeretnénk ügyet intézni, akkor azt megtehetjük vagy személyesen vagy elektronikus úton.

Az elektronikus ügyintézés a kormányzati Ügyfélkapun keresztül történik, amihez először  személyesen el kell menni valamelyik okmányirodába vagy regisztrációs joggal rendelkező hivatalba. A regisztráció során kapja meg az ügyfél emailben azt az elektronikus kódot, amellyel aktiválni lehet a szolgáltatást. Ennek során kell választani egy felhasználói nevet és egy jelszót.

Ezt csak egyszer kell megcsinálni, utána már minden ügyintézésnél ezekkel tudunk belépni az Ügyfélkapu honlapra, és ott számos közigazgatási ügyet (például anyakönyvi kivonat, lakcím bejelentés, nyugdíj ügyintézés stb.) gyorsan és egyszerűen elintézni.

Ha személyesen megyünk egy hivatlaba, akkor első lépésként érdemes telefonon vagy elektronikus úton időpontot foglalni.

Hivatalos kérelem beadása után a hivatalos ügyintézési határidő 30 nap, amely egy alkalommal indokolt esetben meghosszabbítható maximum 15 nappal. 

A kérelmünk eredményét általában postán kapjuk meg a határidőn belül.

Ha a hivatal kérelmünket elutasította, akkor az ellen fellebezhetünk, amelynek határideje a határozat közlésétől számított 15 nap. A fellebezés módját a határozatközlő levél tartalmazza.
A tréner a TCS-vel összegyűjti a helyi intézmény típusokat. Összeállítanak egy listát, hogy mely intézményekhez milyen típusú kérdésekkel lehet fordulni!

	Intézmény neve
	Címe
	Telefonszáma
	Ügyintézés típusa

	
	
	
	

	
	
	
	

	
	
	
	

	
	
	
	

	
	
	
	


Vásárlás, fogyasztóvédelem

Bármilyen termék vagy szolgáltatás vásárlása esetén a vevőt törvénybe foglalt fogyasztóvédelmi jogok illetik meg. Ezek közé tartozik az, hogy a gyártó, illetve a forgalmazó felel a termék vagy szolgáltatás minőségéért, azaz garanciát (más néven jótállást) vagy szavatosságot vállal azért.

Általánosságban elmondható, hogy a tízezer forintnál nagyobb értékű, tartós fogyasztási cikkekre jár az egy évnyi, kötelező jótállás. Ha a termék ez idő alatt meghibásodik, akkor a kereskedőnek kell bizonyítania, hogy a vevő nem használta azt rendeltetésszerűen. Ha nincs vita, akkor a fogyasztónak joga van kérni a hiba kijavítását, az áru cseréjét, a vételár leszállítását vagy szolgáltatás esetén a munka újbóli elvégzését.

Ha lejár a garancia, akkor következik a két év szavatossági idő. Ez arra jó, hogyha a terméknek esetleg rejtett hibája volt, az kiderülhet ezen idő alatt. A fogyasztót a szavatossági idő alatt ugyanazok a jogok illetik meg probléma esetén. A különbség csupán annyi, hogy a szavatosság ideje alatt már a vevőnek kell bizonyítania azt, hogy a termék nem az ő hibájából keletkezett.

Minden olyan termékre, szolgáltatásra, amelyre nem jár kötelező garancia, arra érvényes az egy éves szavatossági idő. Ilyen lehet például egy pár cipő. Ebben az esetben, ha baj van a lábbelivel, és nem egyezik a vevő és kereskedő véleménye, akkor fél évig a kereskedőt terheli az a felelősség, hogy bebizonyítsa, a vevő miatt keletkezett a hiba. Ez a bizonyítási kényszer fél év után megfordul. Ha a kereskedővel sikerül megállapodnia a vevőnek, akkor a fogyasztónak ugyanazok a lehetőségek állnak rendelkezésére, mint a garancia ideje alatt: javítás, csere, árleszállítás vagy a szolgáltatás újbóli elvégzése.

Amit a hitelfelvételről tudni érdemes
A család költségvetése

Egy háztartás költségvetése bevételekből és kiadásokból áll. Ezek különbsége a család (háztartás) havi megtakarítása.

· Bevételek (többek között)

· havi fizetés

· segélyek (családi segély, szociális segély, egyéb segélyek)

· befektetések kamatai, hozamai.
· Kiadások
· lakás bérleti díja vagy törlesztőrészlete (lakáshitel esetén)

· víz/csatornadíj, gáz, áram, közös költség (havi átalány + óraolvasás után a évente egyszer külön kifizetett különbözet díja)

· biztosítás díja

· karbantartás, felújítás, javítás kiadásai

· utazási költségek (bérlet, buszjegy, gépkocsi esetén havi benzinköltség, évi szervízköltség, biztosítási díjak, parkolás költsége, egyéb fenntartási költség)

· vidéki utazások költésgei, pl. családlátogatások esetén

· élelmiszer költségei

· ruházkodás költségei (előre láthatóan évente hányszor vásárolunk valamilyen új ruhát vagy javíttatjuk meg, pl. cipő)

· tisztító- és tisztálkodási- és kozmetikai szerek költségei

· várható vendégségek, ünnepek (Karácsony, rokoni születésnapok stb.) költségei

· egyéb, előre nem látható kiadások (pl. valamelyik háztartási gép tönkremegy).
Érdemes hitelt felvennünk? Gondoljuk meg jól!
Mindannyian szembesültünk már azzal, hogy meg akartunk venni valamit, de nem állt rendelkezésre a szükséges vételár összege. Nagy a késztetés ilyenkor, hogy valamilyen hitelkonstrukción keresztül vegyük meg a kívánt terméket vagy szolgáltatást.
Az áruházak, az eladók is számos hitellehetőséget kínálnak, gyakran részletfizetés formájában, amikor nem is derül ki egyértelműen, hogy hitelről van szó.

Érdemes azonban jól megfontolnunk, hogy felvegyünk-e hitelt, ugyanis bármilyen hitelkonstrukció esetén számos kötöttséget vállalunk magunkra, amelyeket attól kezdve már kötelezően teljesítenünk kell. Ilyenek többek között:

· A futamidő végéig a összességében jóval nagyobb összeget vizetünk ki, mint az eredeti ár volt. A pontos összeg nagysága a hitel kamatától és a Teljes Hiteldíj Mutatótól (THM, lásd később) függ;
· a havi törlesztőrészletet a futamidő végéig folyamatosan fizetnünk kell;

· ha elmaradunk a fizetéssel, a hitelező (bank vagy áruház) végső esetben jogosult visszavenni a terméket;

· bizonyos esetekben a hitelező jogosult menet közben megemelni a havi törlesztőrészletet;

· ha a termék időközben megsérül, elromlik, esetleg ellopják (pl. gépkocsi vagy lakásbetürés esetében), a havi törlesztőrészleteket ennek ellenére a futamidő végéig továbbra is fizetni kell.
A hitel „költségei”
A felvenni kívánt hitel költségeinek legfontosabb mutatószáma nem a hitel kamata, hanem a Teljes Hiteldíj Mutató (THM).
A THM a hitel teljes díját mutatja meg, azaz gyakorlatilag minden olyan költséget tartalmaz, amelyet a pénzügyi intézménynek a tőkén felül fizetnünk kell. Minél alacsonyabb a THM, annál kedvezőbb a fizetendő teljes hiteldíj, vagyis annál olcsóbb a kölcsön.

Milyen költségeket tartalmaz a THM? 

· A THM tartalmazza a hitelszerződés kapcsán fizetendő összes díjat (kamatot, díjat, költséget, jutalékot, adót), valamint a hitelhez kapcsolódó járulékos szolgáltatások költségeit, ha a hitelező számára ismertek, továbbá a szolgáltatás igénybevételét a hitelszerződés megkötéséhez a hitelező előírja.

Ezek különösen az alábbiak: 

· a kamat, 

· a kezelési költség, 

· a hitelbírálati díj, 

· az értékbecslési díj, 

· lakásépítéseknél a helyszíni szemlék díj, 

· a hitelközvetítőnek fizetendő díj, 

· az ingatlan-nyilvántartási eljárás díj, 

· a számlavezetés és készpénz-helyettesítő fizetési eszköz használatának költségei és a fizetési műveletekkel kapcsolatos egyéb költségek, amennyiben a számla vezetését a hitelező előírja, 

· biztosítási és garancia díj, amennyiben a jelzáloghitelhez vagyonbiztosítás szükséges.

A THM ugyanakkor NEM tartalmazza: 

· a késedelmi kamatot, 

· a hitel futamideje meghosszabbításának (prolongálás) költségét, 

· az egyéb olyan fizetési kötelezettséget, amely a szerződésben vállalt kötelezettség nem teljesítéséből származik,

· a közjegyzői díjat,

· kereskedelmi kölcsön vagy kapcsolt hitelszerződés esetén a fogyasztó által a termékek vagy szolgáltatások megvételéért fizetett – a vételáron felüli – díjat, függetlenül attól, hogy készpénzzel vagy hitelből fizeti, valamint

· a számlavezetés és készpénz-helyettesítő fizetési eszköz használatának költségeit és a fizetési műveletekkel kapcsolatos egyéb költségeket, ha a hitelező nem írja elő az adott hitelszerződéshez és költségeit a fogyasztóval kötött szerződésben egyértelműen és külön feltüntették.

Ezek miatt csak akkor javasolt belevágni a hitelfelvételbe, ha biztos, hogy tudjuk vállalni ezeket a feltételeket.

Hitelkérelem tartalma

Ha mégis a hitelfelvétele mellett döntünk, akkor érdemes tisztáben lennünk a hitelkérelem és -elbírálás folyamatával.

Minden hiteltípusnál kötelezően csatolandó dokumentum a Hitelkérelmi adatlap. Ez tartalmaz minden olyan elemet, amely a hitelre, valamint az igénylőre vonatkozik. 
Maga a kérelem több részből áll, szakaszonként más a témája, azonban fontos tudnia, hogy nincs egységes kérelmi nyomtatvány, hanem minden pénzintézet a saját nyomtatványát alkalmazza. Emiatt esetenként pénzintézetenként eltérő adatokat kérhetnek.


1. Hitelkérelem: A hitel igénylésének célja, vagyis a kölcsön típusának megadása, pl.:
· szabad felhasználású hitel,

· áruvásárlási hitel,

· lakáscélú hitel,

· gépkocsivásárlási hitel stb.

2. Hitelkérelem adatai: Ez a pont tartalmazza a hitel összegét, futamidejét, valamint azt, hogy egyedül, adóstárssal, pótfedezettel veszi-e igénybe a kölcsönt. Pl.: egyedül, 4 millió forint, 10 év futamidőre.

3. Hitelkérelmező adatai: Az igénylővel kapcsolatos minden adatot tartalmazza, pl.:

· személyes adatok,

· elérhetőség,

· bankszámlaszám.
4. A munkáltató adatai: A munkahely pontos adatait, helyét, elérhetőségét, munkaviszony kezdetét, valamint a munkaviszony típusát (határozott vagy határozatlan idejű) tartalmazza.

5. Jövedelemi adatok: Minden, ami bevételt jelenthet. Nemcsak a fizetést, hanem például a különböző jogcímen folyósított segélyt, szociális juttatásokat, a gyermekek után járó ellátásokat is meg kell adnia.

6. Kiadások: Rendszeres fizetési kötelezettségeit, törlesztő részletek, egyéb levonásokat, rezsit, élelmezés költségeit is meg kell adnia.

7. Egyéb: Ezt a részt több kisebbre is lehet bontani az egyéb bevételek, tartozások, munkahely, hitelek szerint. Az alap bevételeken/kiadásokon kívüli tulajdonságait tartalmazza.


Továbbá ingatlanfedezet esetén meg kell adnia a fedezetként bevont ingatlan adatait, amely a nagyságát, árát, tulajdonos(oka)t tartalmazza. Ezek az adatok, valamint a csatolt dokumentumok adnak tiszta képet arról a pénzintézetek számára, hogy fogja-e tudni fizetni a hitelt, amennyiben megkapja.

Példa egy hitelkérelmi adatlapra:
Terméktípus

· hitelkiváltás

· lakáshitel 

· szabadfelhasználású hitel

· végtörlesztés

· lakáslízing

· személyi hitel

Igényelt hitelösszeg

Ft 
Igénylő havi nettó jövedelme, nyugdíja

Ft 
Folyószámlára érkezik a jövedelme, nyugdíja?

· igen

· nem

Szerepel a BAR listán*?

· igen

· nem

Összes fennálló hiteltartozásának havi törlesztőrészlete

Ft 
(Amennyiben nincs hiteltartozás 0 értéket adjon meg)

Adóstárs bevonható a sikeres hiteligénylés érdekében?

· igen

· nem

A hiteligénylő születési éve

*BAR lista = A BAR (Bankközi Adós- és Hitelinformációs Rendszer) a PSZÁF által elismert, a törvényben foglaltaknak megfelelő "központi hitelinformációs rendszer". A BAR adatbázisa tartalmazza mindazokat az adatokat, amelyek központi nyilvántartását a törvények előírják, illetve engedélyezik és a rendszer felhasználói ügyfeleikről megadnak. A törvényben megfogalmazott csatlakozási kötelezettség, továbbá a BAR felhasználására vonatkozó Együttműködési Szerződés garantálja, hogy az adatbázis mindig teljes, pontos és napra kész adatokat tartalmazzon.

A BAR fontos szerephez jut a hitelkérelmek elbírálásánál. A BAR információi pozitív és negatív minősítést is hordozhatnak, azaz nem feltétlenül rossz minősítés az, ha valakiről adat található a BAR-ban. Például a jó hitelmúlttal rendelkező, pontosan törlesztő, megbízható vállalkozásoknak, ügyfeleknek a BAR lekérdezés meg is könnyítheti a hitelhez jutást.
A hitelbírálat folyamata
Hitelkérelem esetén a pénzintézet egy hitelbírálati folyamatot végez, és csak ennek pozitív eredménye esetén folyosítja a hitelt. A folyamat részei:
1. Adósminősítés
· a kérelmező pénzügyi helyzete

· a jövőbeli fizetőképesség elbírálása 
· ha vagy az ügyfél folyósítási kockázata vagy az igényelt hitel összege túl nagy, akkor biztosítékot (kezes, ingatlanfedezet stb.) kérhetnek.
2. Ügyfélminősítés
· korábbi ismeretek, pénzügyi referenciák alapján, például korábbi hitelét pontosan fizette-e vissza

· BAR-lista
3. Fedezet értékelés

· a fedezet a hitelkihelyezéssel kapcsolatos megtérülési kockázatot hivatott csökkenteni ügyfél szerződésekor vagy nem fizetésekor
· a fedezet természetes visszafizetési forrást jelent, amely a vissza nem fizetés esetén lép életbe
· fajtája lehet például jelzálog, zálogjog, kézfizető kezes, alapítványi garancia stb.
Társadalmi felelősségvállalás

A társadalmi felelősségvállalás azt jelenti, hogy egy állam vagy egy vállalat, szervezet  mindig etikusan és fenntartható módon végezze tevékenységét, és vegyen részt a közéletben.

A társadalmi felelősségvállalás közigazgatási céljai

· a lakosságot érintő eljárások egyszerűsítése,

· a vállalkozók adminisztrációs terheinek csökkentése,

· a kormányzati hatékonyság növelése,

· az esélyegyenlőség érvényesítése,

· a korrupció csökkentése,

· a kormányzati ügyfélszolgálati rendszer fejlesztése, egyablakossá alakítása. 

A társadalmi felelősségvállalás állami szereplői (a közigazgatás intézményei, állami szervek)

· nemzeti törvényhozás és állami ellenőrzés szervei,

· államfő,

· az alkotmányosság ellenőrző szerve (Alkotmánybíróság),

· kormányzati végrehajtás szervei (központi, területi, helyi)

· kormány, minisztériumok

· kormányzati háttérintézmények

· kormányzati területi és helyi közigazgatási egységek, kormányhivatalok,

· igazságszolgáltatás szervei (bíróságok),

· az állami vád és törvényesség szervei (ügyészségek),

· a helyi és területi közügyek ellátására létesített szervek (önkormányzatok).

Közéleti tevékenység

Közéleti tevékenység alatt azokat a munkákat, tevékenységeket értjük, amelyeket az állampolgárok saját szabadidejük terhére, saját elhatározásukból a tágabb vagy szűkebb környezetük javítása, fejlesztése érdekében végeznek, és amelynek nem haszonszerzés a célja.

Ezek közé tartozik többek között a

· szociális munka (betegápolás, rászorultak étkeztetése, családsegítés stb.),

· környezetvédelem (szelektív hulladákgyűjtés fejlesztése, településrendezés, kertészkedés, parkosítás stb.),

· sport- és kulturális tevékenység,

· társadalmi kérdések (kisebbségek védelme, fogyasztóvédelem),

· politikai tevékenység (helyi, kerületi, önkormányzati szinten vagy országos szinten).

A közéleti tevékenységünket végezhetjük önkéntes alapon vagy térítésért cserében. A közéleti feladatokat civil szervezetek (különböző klubok, egyesületek, alapítványok) végzik, ha ilyen tevékenységet szeretnénk végezni, akkor érdemes megnézni, hogy milyen civil szervezetek vannak a környezetünkben, és csatlakozni hozzájuk. 

Tudatos polgár, tudatos fogyasztó
1. A pénzeddel szavazol!
A vásárlás a Te döntésed. Eldöntheted, mit és kit támogatsz, mit nem. Nem kell támogatnod a környezetszennyezést, vegyszerezést, gyermekmunkát, a buta, káros és felesleges dolgok tömeges gyártását.

2. A szemét a legdrágább!

A szemét értelmetlen pénzkidobás Neked és terhelés a környezetnek: mindig gondold végig, mennyit dobsz majd ki abból, amit megveszel.

3. Cetli

Vásárlás előtt írd össze, mire van szükséged. A nagy üzletek profi módszerekkel csábítanak felesleges pénzköltésre. Ne hagyatkozz 'polctrükkökre'.

4. Helyben

A nagy bevásárlóközpontok helyett vásárolj piacon, vagy helyi boltban. Kutasd fel a jó helyeket.

5. Mennyi műanyagot viszel haza?

Vigyél magaddal táskát, szatyrot, ne fogadj el zacskót mindenhol. Válaszd az egyszerűen csomagolt árukat. Keresd a visszaváltható, illetve újrahasznosított csomagolást.
6. Keresd az eredetit!

Ne dőlj be a szép külsőnek és a vicces dumának: kerüld a nem természetes alapanyagból, vegyszerek segítségével, gyárilag előállított ételeket.

7. Olvasd el a címkéket! 

Az élelmiszerek és kozmetikumok rengeteg káros (és felesleges) anyagot tartalmazhatnak. Ne kezeld magad vegyszerrel, se kívülről, se belülről, ha vegyszer nélkülit is kaphatsz.

8. Erőszakmentes szépség

Válassz olyan kozmetikumokat, amelyeket állatkínzás nélkül tesztelnek, illetve nem tartalmaznak állati eredetű anyagokat. 

9. Tartós használat!

Kerüld az eldobható dolgokat, ezek tömeges előállítása és kidobása energiapazarlással és környezetszennyezéssel jár.

10. Frisset

Friss, hazai idényzöldséget és - gyümölcsöt vegyél az üvegházi, több tízezer kilométert utaztatott, mesterségesen érlelt, agyoncsomagolt és tartósított áruk helyett.

11. Helyi termékeket vegyél

Keresd a lakóhelyed közelében készülő dolgokat. Így a helyi környezetedet támogathatod, valamint kevésbé járulsz hozzá a szállítással járó környezetterheléshez.

12. Nem mindegy!

Ha nincs is tökéletes termék, keresheted mindig a jobbat. Legyél tudatos: járj utána, hogy ki állítja elő, mit tartalmaz, mibe csomagolják, hová kerül.

Felhasznált irodalom

· www.emla.hu/nosza/konf2_memos/erdekerv.doc
· http://tudatosvasarlo.hu/12pont
· www.bankarnet.hu
· www.penzugysziget.hu
· www.pszaf.hu
· KONETT belső szakmai anyagok

4. Diasor
Amit a trénernek el kell mondania a résztvevőknek

3-6.dia: Önálló gondolkodás, szabad akarat; Állampolgári jogok, állampolgári kötelességek; Hatalmi struktúra
Önálló gondolkodás, szabad akarat

Önálló gondolkodásnak és szabad akaratnak azt nevezzük, hogy egy személynek megvan a lehetősége, hogy egy adott helyzetben szabadon választhat két vagy több különböző alternatíva közül.

A szabad akarat tehát nem azt jelenti, hogy bármit megtehetünk amihez kedvünk van, hiszen azt számos körülmény gátolhatja, például a törvényi előírások vagy a környezetünkben élő embertársaink érdeke.

Saját életünket viszont szabadon, saját akaratunkból úgy irányíthatjuk, ahogyan azt mi szeretnénk.

Alapvető állampolgári jogok

Az állampolgári jogok egy ország valamennyi állampolgárát megillető jogok, melyek az ember cselekvési szabadságát védik az állami beavatkozástól.

Az állampolgári jogok között vannak kollektív és egyéni jogok. A kollektív szabadságjogokat a polgárok valamely közössége együttesen gyakorolhatja.

Egyesülési jog

Ez a jog lehetővé teszi, hogy a polgárok érdekeik, céljaik megvalósítása érdekében szervezeteket hozzanak létre, vagy a már létező szervezetek tevékenységében részt vegyenek. Ezek a társadalmi önszerveződés alapegységei, és az állami szervek kötelesek tudomásul venni a létezésüket. Az egyesülési jog viszont nem irányulhat a hatalom erőszakos megszerzésére vagy gyakorlására, illetve kizárólagos birtoklására.

Gyülekezési jog

Ez a jog azt jelenti, hogy a polgárok álláspontjuk kifejezésére békés gyűlést, felvonulást, menetet tarthatnak. Ezen jog gyakorlása nem valósíthat meg bűncselekményt vagy annak elkövetésére való felhívást, valamint nem járhat mások jogainak és szabadságának sérelmével.

Szólás- és sajtószabadság

Azt jelenti, hogy a polgárok a közügyekről, állapotokról szabadon elmondhatják a véleményüket, továbbá joguk van a közérdekű adatok megismeréséhez, hogy az őket érintő kérdésekben hiteles és pontos tájékoztatást kapjanak. Ennek a leggyakoribb formája a sajtó útján való véleménynyilvánítás, ezért a sajtószabadság kiemelten fontos eleme a demokráciának.

Vallásszabadság

Az Alaptörvény elismeri mindenkinek a jogát a gondolati, lelkiismereti és a vallásszabadságra, valamint arra, hogy a meggyőződését, akár vallásos szertartások formájában vagy egyéb módon, egyénileg vagy közösségben kinyilváníthassa.

A személyi szabadságjogok

Az Alaptörvény kinyilvánítja, hogy Magyarországon mindenkinek veleszületett joga van az élethez, az emberi méltósághoz, és ettől senkit sem lehet önkényesen megfosztani. 

A bíróság mindenkit egyenlőnek tekint, mindenkinek alapvető jogává teszi, hogy az ellene emelt vádakat bíróság bírálja el, hogy a bírósági határozat előtt senki sem tekinthető bűnösnek, amíg bűnösségét jogerős bírósági határozat meg nem állapította (ez az ártatlanság vélelme), és minden gyanúsított személyt megillet a védelem. 

Alapvető állampolgári jogok még a személyt megillető jó hírnév, a levéltitok és a magánlak sérthetetlensége, a magántitok, és a személyes adatok védelme. 
Gazdasági, szociális és kulturális jogok

Mindenkinek joga van a munkához, a munka és a foglalkozás szabad megválasztásához, egyenlő munkáért mindenkit egyenlő bér illet meg, korra, nemre, vallási és etnikai hovatartozásra való tekintet nélkül. Ezenkívül mindenkinek joga van a pihenéshez, a szabadidőhöz és a fizetett szabadsághoz is. A szociális biztonsághoz való jogot az állam biztosítja, éppúgy, mint a művelődéshez való jogot. Az állampolgároknak joguk van az egészséges környezethez, a legmagasabb szintű testi és lelki egészséghez.
Állampolgári jog a választójog. 

Népszavazás

Az országgyűlés rendelheti el, akár kötelezően, ha a népszavazást legalább 200.000 választópolgár kezdeményezte. A népszavazásról szóló törvény elfogadásához a jelenlévő országgyűlési képviselők kétharmadának szavazata szükséges.

Népszavazást bármely választójoggal rendelkező állampolgár kezdeményezhet. Az aláírásgyűjtő ív mintapéldányát hitelesítés céljából be kell nyújtani az Országos Választási Bizottsághoz. Választás előtt és után 41 napig nem lehet aláírást gyűjteni. 
Az eredményes ügydöntő népszavazás az Országgyűlésre nézve kötelező. Az Országgyűlés által már elfogadott, de a köztársasági elnök által még alá nem írt törvény megerősítéséről elrendelt népszavazás ügydöntő.

Tüntetés

A gyülekezési jog alapján lehetősége van minden magyar állampolgárnak részt venni, illetve szervezni. A szervezőnek a rendezvény megrendezése előtt 3 nappal be kell jelenteni a helyileg illetékes rendőrkapitányságon. 

Polgári engedetlenség

Azt jelenti, hogy valaki nem fogadja el államának a törvényeit, és folyamatosan ellenszegül, vagyis nem tartja be azokat.

Állampolgári kötelességek

Az állampolgároknak nemcsak jogai, hanem kötelességei is vannak. 

Általános honvédelmi kötelezettség

Az általános honvédelmi kötelezettség békeidőben megszűnt, rendkívüli helyzetben automatikusan él, megelőző védelmi helyzetben pedig az országgyűlés döntése alapján kell teljesíteni a nagykorú, férfi magyar állampolgároknak.

Közteherviselés

Minden 18. életévét betöltött magyar állampolgár adóköteles, ha van állandó és rendszeres jövedelme.
Tankötelezettség

Az oktatási törvényben foglaltak szerint 16 éves korig kell iskolába járni, illetve akik az 1998/99-es tanévtől kezdték meg a tanulmányaikat, 18 éves korig.

Pereskedés, tanúskodás

Pereskedés esetén lehet, hogy tanúskodni kell. Tanúként az hallgatható ki, akinek a bizonyítandó tényről tudomása lehet. Ha tanúként megidéznek valakit, akkor az a személy köteles az idézésnek eleget tenni, ellenkező esetben előállíthatják. Tanúként csak az igazat szabad nyilatkozni, mert a hamis tanúzást a törvény bünteti!


Nemzeti alaptörvény

Az alkotmány a jogforrási rangsor csúcsán álló alaptörvény, amely a társadalom működésével kapcsolatos érdekeket és célokat, az állam belső szabályozására és külkapcsolatára vonatkozó alapelveket mondja ki. Magyarország Alaptörvénye az állam legmagasabb szintű törvénye, egyetlen jogszabály sem lehet ellentétes vele. Ezen alapelv betartása felett az Alkotmánybíróság őrködik.

A parlament 2011. április 18-án fogadta el az új alaptörvényt, amely 2012. január 1-jén lépett hatályba.

A törvényhozói, végrehajtói és hatalmi struktúra

A törvényhozói hatalom

· a parlament,

· a köztársasági elnök és

· a helyi önkormányzatok.

A végrehajtó hatalom,

· a köztársasági elnök,

· a kormány,

· a helyi kormányzás,

· a rendfenntartók és

· a honvédség (hadsereg).

Az igazságszolgáltatói hatalom,

· az alkotmánybíróság,

· a bírói szervek és

· az ügyészség.

Ellenőrző feladatokat ellátó szervezetek, intézmények

· az Állami Számvevőszék,

· a jegybank,

· a választási bizotságok,

· a közbeszerzési hivatal,

· a gazdasági versenyhivatal,

· az országgyűlési biztos és

· a pénzügyi szervezetek felügyelete.

7-9.dia: Szociális törvény; Közigazgatási eljárások; Fogyasztóvédelem
Szociális törvény

A szociális törvény célja, hogy a szociális biztonság megteremtése és megőrzése érdekében meghatározza az állam által biztosított egyes szociális ellátások formáit, szervezetét, a szociális ellátásokra való jogosultság feltételeit, valamint érvényesítésének garanciáit.

A szociális törvény az önkormányzatok által nyújtható támogatások keretszabályait tartalmazza. Az ellátásokra vonatkozó részletes szabályokat az önkormányzatok rendeleteikben állapítják meg. A helyi önkormányzatok az e törvényben szabályozott ellátásokon túl saját költségvetésük terhére egyéb ellátásokat is megállapíthatnak.

A szociális ellátás feltételeinek biztosítása az állam központi szerveinek és a helyi önkormányzatoknak a feladata.

A pénzbeli, a természetben nyújtott és a személyes gondoskodást nyújtó szociális ellátások formái a következők: 

Pénzbeli ellátások

A szociálisan rászoruló személyek részére megállapítható pénzbeli ellátások:

· időskorúak járadéka,

· foglalkoztatást helyettesítő támogatás,

· rendszeres szociális segély,

· ápolási díj,

· lakásfenntartási támogatás,

· átmeneti segély,

· temetési segély.

Természetben nyújtott szociális ellátások

Egyes szociális rászorultságtól függő pénzbeli ellátások egészben vagy részben természetbeni szociális ellátás formájában is nyújthatók, így

· lakásfenntartási támogatás,

· átmeneti segély,

· temetési segély,

· rendszeres szociális segély, foglalkoztatást helyettesítő támogatás.

Továbbá természetbeni ellátás még a

· köztemetés,

· közgyógyellátás,

· egészségügyi szolgáltatásra való jogosultság

· adósságkezelési-szolgáltatás.

Családi szükségleteket kielégítő gazdálkodást segítő támogatás

· a földhasználati lehetőség,

· a mezőgazdasági szolgáltatások és juttatások,

· a munkaeszközök és a munkavégzéshez szükséges forgóeszközök,

· a szaktanácsadás és szakképzés biztosítása. 

Szociális szolgáltatások

 A szociálisan rászorultak részére személyes gondoskodást biztosít az állam, valamint az önkormányzatok. A személyes gondoskodás magában foglalja a szociális alapszolgáltatásokat és szakosított ellátásokat.

· Szociális alapszolgáltatások

· falugondnoki és tanyagondnoki szolgáltatás,

· étkeztetés,

· házi segítségnyújtás,

· családsegítés,

· jelzőrendszeres házi segítségnyújtás,

· közösségi ellátások,

· támogató szolgáltatás

· a támogató szolgáltatás célja a fogyatékossággal élő személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén.

· utcai szociális munka,

· nappali ellátás.

· Személyes gondoskodás körébe tartozó szakosított ellátások

· az ápolást, gondozást nyújtó intézmény,

· a rehabilitációs intézmény,

· a lakóotthon,

· az átmeneti elhelyezést nyújtó intézmény, 

· az egyéb speciális szociális intézmény.

Általános ügyintézés szabályai

Közigazgatási eljárások

Ha egy állami vagy önkormányzati hivatalban szeretnénk ügyet intézni, akkor azt megtehetjük vagy személyesen vagy elektronikus úton.

Az elektronikus ügyintézés a kormányzati Ügyfélkapun keresztül történik, amihez először  személyesen el kell menni valamelyik okmányirodába vagy regisztrációs joggal rendelkező hivatalba. A regisztráció során kapja meg az ügyfél emailben azt az elektronikus kódot, amellyel aktiválni lehet a szolgáltatást. Ennek során kell választani egy felhasználói nevet és egy jelszót.

Ezt csak egyszer kell megcsinálni, utána már minden ügyintézésnél ezekkel tudunk belépni az Ügyfélkapu honlapra, és ott számos közigazgatási ügyet (például anyakönyvi kivonat, lakcím bejelentés, nyugdíj ügyintézés stb.) gyorsan és egyszerűen elintézni.

Ha személyesen megyünk egy hivatlaba, akkor első lépésként érdemes telefonon vagy elektronikus úton időpontot foglalni.

Hivatalos kérelem beadása után a hivatalos ügyintézési határidő 30 nap, amely egy alkalommal indokolt esetben meghosszabbítható maximum 15 nappal. 

A kérelmünk eredményét általában postán kapjuk meg a határidőn belül.

Ha a hivatal kérelmünket elutasította, akkor az ellen fellebezhetünk, amelynek határideje a határozat közlésétől számított 15 nap. A fellebezés módját a határozatközlő levél tartalmazza.

Vásárlás, fogyasztóvédelem

Bármilyen termék vagy szolgáltatás vásárlása esetén a vevőt törvénybe foglalt fogyasztóvédelmi jogok illetik meg. Ezek közé tartozik az, hogy a gyártó, illetve a forgalmazó felel a termék vagy szolgáltatás minőségéért, azaz garanciát (más néven jótállást) vagy szavatosságot vállal azért.

Általánosságban elmondható, hogy a tízezer forintnál nagyobb értékű, tartós fogyasztási cikkekre jár az egy évnyi, kötelező jótállás. Ha a termék ez idő alatt meghibásodik, akkor a kereskedőnek kell bizonyítania, hogy a vevő nem használta azt rendeltetésszerűen. Ha nincs vita, akkor a fogyasztónak joga van kérni a hiba kijavítását, az áru cseréjét, a vételár leszállítását vagy szolgáltatás esetén a munka újbóli elvégzését.

Ha lejár a garancia, akkor következik a két év szavatossági idő. Ez arra jó, hogyha a terméknek esetleg rejtett hibája volt, az kiderülhet ezen idő alatt. A fogyasztót a szavatossági idő alatt ugyanazok a jogok illetik meg probléma esetén. A különbség csupán annyi, hogy a szavatosság ideje alatt már a vevőnek kell bizonyítania azt, hogy a termék nem az ő hibájából keletkezett.

Minden olyan termékre, szolgáltatásra, amelyre nem jár kötelező garancia, arra érvényes az egy éves szavatossági idő. Ilyen lehet például egy pár cipő. Ebben az esetben, ha baj van a lábbelivel, és nem egyezik a vevő és kereskedő véleménye, akkor fél évig a kereskedőt terheli az a felelősség, hogy bebizonyítsa, a vevő miatt keletkezett a hiba. Ez a bizonyítási kényszer fél év után megfordul. Ha a kereskedővel sikerül megállapodnia a vevőnek, akkor a fogyasztónak ugyanazok a lehetőségek állnak rendelkezésére, mint a garancia ideje alatt: javítás, csere, árleszállítás vagy a szolgáltatás újbóli elvégzése.

10-12.dia: Családi költségvetés; Hitelfelvétel előnyei és veszélyei; A hitel „ára”
A család költségvetése

Egy háztartás költségvetése bevételekből és kiadásokból áll. Ezek különbsége a család (háztartás) havi megtakarítása.

· Bevételek (többek között)

· havi fizetés

· segélyek (családi segély, szociális segély, egyéb segélyek)

· befektetések kamatai, hozamai.

· Kiadások
· lakás bérleti díja vagy törlesztőrészlete (lakáshitel esetén)

· víz/csatornadíj, gáz, áram, közös költség (havi átalány + óraolvasás után a évente egyszer külön kifizetett különbözet díja)

· biztosítás díja

· karbantartás, felújítás, javítás kiadásai

· utazási költségek (bérlet, buszjegy, gépkocsi esetén havi benzinköltség, évi szervízköltség, biztosítási díjak, parkolás költsége, egyéb fenntartási költség)

· vidéki utazások költésgei, pl. családlátogatások esetén

· élelmiszer költségei

· ruházkodás költségei (előre láthatóan évente hányszor vásárolunk valamilyen új ruhát vagy javíttatjuk meg, pl. cipő)

· tisztító- és tisztálkodási- és kozmetikai szerek költségei

· várható vendégségek, ünnepek (Karácsony, rokoni születésnapok stb.) költségei

· egyéb, előre nem látható kiadások (pl. valamelyik háztartási gép tönkremegy).
Érdemes hitelt felvennünk? Gondoljuk meg jól!

Mindannyian szembesültünk már azzal, hogy meg akartunk venni valamit, de nem állt rendelkezésre a szükséges vételár összege. Nagy a késztetés ilyenkor, hogy valamilyen hitelkonstrukción keresztül vegyük meg a kívánt terméket vagy szolgáltatást.

Az áruházak, az eladók is számos hitellehetőséget kínálnak, gyakran részletfizetés formájában, amikor nem is derül ki egyértelműen, hogy hitelről van szó.

Érdemes azonban jól megfontolnunk, hogy felvegyünk-e hitelt, ugyanis bármilyen hitelkonstrukció esetén számos kötöttséget vállalunk magunkra, amelyeket attól kezdve már kötelezően teljesítenünk kell. Ilyenek többek között:

· A futamidő végéig a összességében jóval nagyobb összeget vizetünk ki, mint az eredeti ár volt. A pontos összeg nagysága a hitel kamatától és a Teljes Hiteldíj Mutatótól (THM, lásd később) függ;
· a havi törlesztőrészletet a futamidő végéig folyamatosan fizetnünk kell;

· ha elmaradunk a fizetéssel, a hitelező (bank vagy áruház) végső esetben jogosult visszavenni a terméket;

· bizonyos esetekben a hitelező jogosult menet közben megemelni a havi törlesztőrészletet;

· ha a termék időközben megsérül, elromlik, esetleg ellopják (pl. gépkocsi vagy lakásbetürés esetében), a havi törlesztőrészleteket ennek ellenére a futamidő végéig továbbra is fizetni kell.
A hitel „költségei”

A felvenni kívánt hitel költségeinek legfontosabb mutatószáma nem a hitel kamata, hanem a Teljes Hiteldíj Mutató (THM).
A THM a hitel teljes díját mutatja meg, azaz gyakorlatilag minden olyan költséget tartalmaz, amelyet a pénzügyi intézménynek a tőkén felül fizetnünk kell. Minél alacsonyabb a THM, annál kedvezőbb a fizetendő teljes hiteldíj, vagyis annál olcsóbb a kölcsön.

Milyen költségeket tartalmaz a THM? 

· A THM tartalmazza a hitelszerződés kapcsán fizetendő összes díjat (kamatot, díjat, költséget, jutalékot, adót), valamint a hitelhez kapcsolódó járulékos szolgáltatások költségeit, ha a hitelező számára ismertek, továbbá a szolgáltatás igénybevételét a hitelszerződés megkötéséhez a hitelező előírja.

Ezek különösen az alábbiak: 

· a kamat, 

· a kezelési költség, 

· a hitelbírálati díj, 

· az értékbecslési díj, 

· lakásépítéseknél a helyszíni szemlék díj, 

· a hitelközvetítőnek fizetendő díj, 

· az ingatlan-nyilvántartási eljárás díj, 

· a számlavezetés és készpénz-helyettesítő fizetési eszköz használatának költségei és a fizetési műveletekkel kapcsolatos egyéb költségek, amennyiben a számla vezetését a hitelező előírja, 

· biztosítási és garancia díj, amennyiben a jelzáloghitelhez vagyonbiztosítás szükséges.

A THM ugyanakkor NEM tartalmazza: 

· a késedelmi kamatot, 

· a hitel futamideje meghosszabbításának (prolongálás) költségét, 

· az egyéb olyan fizetési kötelezettséget, amely a szerződésben vállalt kötelezettség nem teljesítéséből származik,

· a közjegyzői díjat,

· kereskedelmi kölcsön vagy kapcsolt hitelszerződés esetén a fogyasztó által a termékek vagy szolgáltatások megvételéért fizetett – a vételáron felüli – díjat, függetlenül attól, hogy készpénzzel vagy hitelből fizeti, valamint

· a számlavezetés és készpénz-helyettesítő fizetési eszköz használatának költségeit és a fizetési műveletekkel kapcsolatos egyéb költségeket, ha a hitelező nem írja elő az adott hitelszerződéshez és költségeit a fogyasztóval kötött szerződésben egyértelműen és külön feltüntették.

Ezek miatt csak akkor javasolt belevágni a hitelfelvételbe, ha biztos, hogy tudjuk vállalni ezeket a feltételeket.

13-15.dia: Társadalmi felelősségvállalás; Közéleti tevékenység; Legyél te is tudatos!
Társadalmi felelősségvállalás

A társadalmi felelősségvállalás azt jelenti, hogy egy állam vagy egy vállalat, szervezet mindig etikusan és fenntartható módon végezze tevékenységét, és vegyen részt a közéletben.

A társadalmi felelősségvállalás közigazgatási céljai

· a lakosságot érintő eljárások egyszerűsítése,

· a vállalkozók adminisztrációs terheinek csökkentése,

· a kormányzati hatékonyság növelése,

· az esélyegyenlőség érvényesítése,

· a korrupció csökkentése,

· a kormányzati ügyfélszolgálati rendszer fejlesztése, egyablakossá alakítása. 

Közéleti tevékenység

Közéleti tevékenység alatt azokat a munkákat, tevékenységeket értjük, amelyeket az állampolgárok saját szabadidejük terhére, saját elhatározásukból a tágabb vagy szűkebb környezetük javítása, fejlesztése érdekében végeznek, és amelynek nem haszonszerzés a célja.

Ezek közé tartozik többek között a

· szociális munka (betegápolás, rászorultak étkeztetése, családsegítés stb.),

· környezetvédelem (szelektív hulladákgyűjtés fejlesztése, településrendezés,  kertészkedés, parkosítás stb.),

· sport- és kulturális tevékenység,

· társadalmi kérdések (kisebbségek védelme, fogyasztóvédelem),

· politikai tevékenység (helyi, kerületi, önkormányzati szinten vagy országos szinten).

Tudatos polgár, tudatos fogyasztó
A pénzeddel szavazol!
A vásárlás a Te döntésed. Eldöntheted, mit és kit támogatsz, mit nem. Nem kell támogatnod a környezetszennyezést, vegyszerezést, gyermekmunkát, a buta, káros és felesleges dolgok tömeges gyártását.

A szemét a legdrágább!

A szemét értelmetlen pénzkidobás Neked és terhelés a környezetnek: mindig gondold végig, mennyit dobsz majd ki abból, amit megveszel.

Cetli

Vásárlás előtt írd össze, mire van szükséged. A nagy üzletek profi módszerekkel csábítanak felesleges pénzköltésre. Ne hagyatkozz 'polctrükkökre'.

Helyben

A nagy bevásárlóközpontok helyett vásárolj piacon, vagy helyi boltban. Kutasd fel a jó helyeket.

Mennyi műanyagot viszel haza?

Vigyél magaddal táskát, szatyrot, ne fogadj el zacskót mindenhol. Válaszd az egyszerűen csomagolt árukat. Keresd a visszaváltható, illetve újrahasznosított csomagolást.
Keresd az eredetit!

Ne dőlj be a szép külsőnek és a vicces dumának: kerüld a nem természetes alapanyagból, vegyszerek segítségével, gyárilag előállított ételeket.

Olvasd el a címkéket! 

Az élelmiszerek és kozmetikumok rengeteg káros (és felesleges) anyagot tartalmazhatnak. Ne kezeld magad vegyszerrel, se kívülről, se belülről, ha vegyszer nélkülit is kaphatsz.

Erőszakmentes szépség

Válassz olyan kozmetikumokat, amelyeket állatkínzás nélkül tesztelnek, illetve nem tartalmaznak állati eredetű anyagokat. 

Tartós használat!

Kerüld az eldobható dolgokat, ezek tömeges előállítása és kidobása energiapazarlással és környezetszennyezéssel jár.

Frisset

Friss, hazai idényzöldséget és - gyümölcsöt vegyél az üvegházi, több tízezer kilométert utaztatott, mesterségesen érlelt, agyoncsomagolt és tartósított áruk helyett.

Helyi termékeket vegyél

Keresd a lakóhelyed közelében készülő dolgokat. Így a helyi környezetedet támogathatod, valamint kevésbé járulsz hozzá a szállítással járó környezetterheléshez.

Nem mindegy!

Ha nincs is tökéletes termék, keresheted mindig a jobbat. Legyél tudatos: járj utána, hogy ki állítja elő, mit tartalmaz, mibe csomagolják, hová kerül.

5. Tréneri instrukciók

Gyakorlatok leírása
	Cím
	Számunkra mi az önérvényesítés, érdekérvényesítés?

 (1. gyakorlat)

	Cél
	· Ráhangolódás a témára

· Együttműködés kialakítása, aktív figyelem

	Sorszám
	Feladat lépései
	Időigény

	1. 
	Feladat kiadása: „Mindenki gondolja át, és írja le, hogy számára mi az önérvényesítés, érdekérvényesítés? Gyűjtse össze az önérvényesítésre, érdekérvényesítésre vonatkozó legfontosabb elemeket.
Egyéni munka
	10’

	2. 
	Két csoport alakítása, megbeszélés csoportban. A legfontosabb elemek szintetizálása, közös csoportlista készítése
Csoportmunka
	15’

	3. 
	A két kiscsoport az egész nagycsoportnak bemutatja a listáját.

Plenáris munka
	15’

	Résztvevők

A nagycsoport tagjai

	Időigény

40 perc

	Alkalmazási terület

Bevezető, ráhangoló gyakorlat

	Korlátok, javaslatok

· Figyeljünk arra, hogy a kiscsoportos munkánál mindenki aktív legyen 

· A plenáris prezentációnál a nagycsoport többi tagjai csak értelmező kérdéseket tehetnek fel, a listák tartalmával ne vitatkozzanak

	Eszközök

· A/3-as lapok

· Filctollak 


	Cím
	Lehetőségek és korlátok, kötelezettségek és jogok 

 (2. gyakorlat)

	Cél
	· Az önérvényesítés nehézségeinek, akadályainak és lehetőségeinek felismerése és azonosítása
· Belevonódás erősítése

	Sorszám
	Feladat lépései
	Időigény

	1. 
	A résztvevőknek kiosztjuk a feladatlapot, és kiadjuk a feladatot: „Mindenki gondolja át, és készítsen egy listát arról, hogy

· mit szabad megtennünk önérdekünk érvényesítése érdekében a hatalommal szemben, 
· mit kötelező megtennünk a társadalmi rend fenntartása érdekében és 
· mit nem szabad tennünk a hatalom, a rend ellenében?„

Egyéni kitöltés
	20’

	2. 
	A résztvevők TCS-be rendeződnek.

Az egyéni listák megbeszélése TCS-kben.

Csoportmunka
	20’

	Résztvevők

A kiscsoport tagjai


	Időigény

40 perc


	Alkalmazási terület

Az állampolgári jogok és lehetőségek témakörben való elmélyülés fejlesztése.

	Korlátok, javaslatok

· Hívjuk fel a figyelmet arra, hogy ne csak a munkahelyi, hanem minden élethelyzetüket gondolják át.

	Eszközök

· Feladatlap

· Íróeszközök


	Cím
	Ügyintézési helyzetgyakorlat
(3. gyakorlat)

	Cél
	Gyakorolni és fejleszteni az ügyintézés képességét

	Sorszám
	Feladat lépései
	Időigény

	1. 
	Feladatkiadás, három pár önként jelentkező kiválasztása
	5’

	2. 
	Párok eldöntik szerepeiket (ügyintéző és ügyfél), majd mindegyik pár húz egy ügyintézési helyzetet: 

· szociális segély intézése önkormányzatnál
· lakcímváltozás bejelentése

· ügyintézés munkaügyi hivatalban
	5’

	3. 
	Szerepek egyéni átgondolása
	5’

	4. 
	Páros gyakorlat keretében az első pár előadja a helyzetgyakorlatot

Akváriumgyakorlat
	5’

	5. 
	A helyzet plenáris megbeszélése
	10’

	6. 
	A 2., majd a 3. pár helyzete, majd megbeszélése
	2x15’ = 30’

	Résztvevők

Nagycsoport tagjai.



	Időigény

60 perc


	Alkalmazási terület

Ügyintézési képesség fejlesztése


	Korlátok, javaslatok

Aktívan segítsük a megbeszélést.

	Eszközök 

· flipchart



	Cím
	Hogyan érvényesítsük jogainkat?

Panaszos helyzetek összegyűjtése, reklamálás

(4. gyakorlat)

	Cél
	· Panasztevés képességének fejlesztése


	Sorszám
	Feladat lépései
	Időigény

	1. 
	Feladat kiadása
	5’

	2. 
	Egyéni munkában mindenki átgondolja, hogy milyen panasztevési, reklamációs helyzetekkel szokott találkozni. Milyen helyzetben milyen érveket lehet hozni.
Egyéni munka
	20’

	3. 
	A résztvevők TCS-be rendeződnek, TCS megbeszélés + minden TCS kiválaszt egy helyzetet és megfogalmaz rá egy egyszerű reklamációs levelet.
	20’

	Résztvevők

A kiscsoport tagjai

	Időigény

45 perc

	Alkalmazási terület

A panaszos helyzetek felismerése, reklamációs érvek átgondolása, összegyűjtése, reklamálás.

	Korlátok, javaslatok

· Aktívan segítsük a TCS-k munkáját.


	Eszközök

· -


	Cím
	Hogyan tegyünk panaszt?

Panasztevési helyzetgyakorlat

(5. gyakorlat)

	Cél
	Gyakorolni és fejleszteni a panasztevés, reklamáció képességét

	Sorszám
	Feladat lépései
	Időigény

	1. 
	Feladatkiadás, három pár önként jelentkező kiválasztása
	5’

	2. 
	Párok eldöntik szerepeiket (ügyintéző és panaszos), majd mindegyik pár húz egy panasztevési helyzetet az előző napi, 4. gyakorlat során összegyűjtött helyzetekből
	5’

	3. 
	Szerepek egyéni átgondolása
	5’

	4. 
	Páros gyakorlat keretében az első pár előadja a helyzetgyakorlatot

Akváriumgyakorlat
	5’

	5. 
	A helyzet plenáris megbeszélése
	10’

	6. 
	A 2., majd a 3. pár helyzete, majd megbeszélése
	2x15’ = 30’

	Résztvevők

Nagycsoport tagjai.



	Időigény

60 perc


	Alkalmazási terület

Panasztevési, reklamálási képesség fejlesztése



	Korlátok, javaslatok

Aktívan segítsük a megbeszélést.

	Eszközök 

· flipchart



	Cím
	Mire elég a pénzem?

3x, óránként

(6. gyakorlat)

	Cél
	Saját pénzügyi tudatosságunk fejlesztése

	Sorszám
	Feladat lépései
	Időigény

	1. 
	Feladatkiadás: „Mindenki gondolja át, és írja le, hogy milyen havi bevételei és kiadásai vannak, mire szokott költeni, mire szeretne megtakarítani. Hogyan és mennyit tud spórolni.”
Hívókérdések:

1.óra: Kiadásaim és bevételeim átgondolása, összeírása

2.óra: Havi költségvetés összeállítása, hogyan tudnék többet spórolni, megtakarítás tervezése

Egyéni munka 
	15-20’

	2. 
	3.óra: A résztvevők TCS-be rendeződnek, és megbeszélik az egyéni témákat.

TCS munka
	20’

	Résztvevők

Az ideális 16-20 fős csoport


	Időigény

20 perc / óra


	Alkalmazási terület

Pénzügyi gondolkodás, tervezés fejlesztése.


	Korlátok, javaslatok

Hívjuk fel a figyelmet, hogy az összegek saját maguknak szólnak, saját költségvetésük tervezését segítik elő, az összegeket nem kell megosztani másokkal, csak a tételeket!

	Eszközök 
A/4-es lapok




	Cím
	Figyelem felkeltése 
(7. gyakorlat)

	Cél
	· Figyelemfelkeltés magunk iránt
· Aszertivitás gyakorlása

	Sorszám
	Feladat lépései
	Időigény

	1. 
	Két önként jelentkező kiválasztása
	2’

	2. 
	Egy széket teszünk a kör közepébe és megkérjük, hogy kettejük közül az egyikük foglaljon helyet. 


	3’ 

	3. 
	Feladat kiadása: aki nem ül a széken, annak az a feladata, hogy valamilyen módon elérje, hogy a széken háttal ülő személy hátra forduljon, tehát felhívja magára a figyelmet. 
(Semmilyen segédeszközt nem használhat!) 


	10’

	4. 
	Gyakorlat megbeszélése
	10’

	Résztvevők

Nagycsoport tagjai


	Időigény

kb. 50-60 perc (2-3 kör)


	Alkalmazási terület

Saját magunk iránt a figyelem felkeltése, önérvényesítés gyakorlása.


	Korlátok, javaslatok

Megbeszéléss javasolt szempontjai:

· Milyen stratégiákat alkalmazott a figyelemfelkeltő?

· Nehéz volt-e a széken ülő(k)nek nem hátra nézni?

· A sok sikertelen próbálkozás után, mi lendítette tovább a sikeres figyelemfelkeltés felé? 



	Eszközök 
· szék


	Cím
	Társadalmi fellelősségvállalás, a közéleti munka fontossága
3x, óránként

(8. gyakorlat)

	Cél
	A társadalmi felelősségvállalás azonosítása és alkalmazása saját életünkben

	Sorszám
	Feladat lépései
	Időigény

	1. 
	Feladatkiadás: „Mindenki gondolja át, és gyűjte össze az alábbi hívókérdésekre a választ:
· Milyen közéleti munkát tartok fontosnak?

· Miért?

· Hogyan vennék részt venne?”

Egyéni munka
	10’

	2. 
	A résztvevők TCS-be rendeződnek, és megbeszélik az egyéni gondolataikat. A megbeszéltek szintetizálása, feldolgozása.

TCS munka
	20’

	Résztvevők

Az ideális 16-20 fős csoport


	Időigény

30 perc


	Alkalmazási terület

A társadalmi felelősségvállalás azonosítása és alkalmazása saját életünkben.


	Korlátok, javaslatok

A TCS-k munkájába fontos belehallgatni. A tréner, a mentorok és a szupervízorok osszák be egymás között, hogy ki, melyik TCS munkáját figyeli, ha kell, akár a beszélgetésbe be is kapcsolódhat.
Minden órában egy-egy kérdést dolgozzanak fel.

	Eszközök 
· flipchart

· filctollak




	Cím
	A közéleti munka fontossága
(9. gyakorlat)

	Cél
	A társadalmi felelősségvállalás azonosítása és alkalmazása saját életünkben

	Sorszám
	Feladat lépései
	Időigény

	1. 
	Feladatismertetés
	5’

	2. 
	Minden TCS prezentálja az előző, 8. gyakorlat során összegyűjtött közéleti munka helyzeteket.
	20’

	3. 
	Plenáris megbeszélés, közös feldolgozás, szintetizálás két önként jelentkező segítségével.
	20’

	Résztvevők

A nagycsoport tagjai

	Időigény

45 perc

	Alkalmazási terület

A társadalmi felelősségvállalás azonosítása és alkalmazása saját életünkben

	Korlátok, javaslatok

Aktívan segítsük a szintetizálást.

	Eszközök

· flipchart
· post-itek

· filctollak


	Cím
	Milyen téma érdekel? 

Személyes prezentáció

(kiegészítő gyakorlat)

	Cél
	Saját érdeklődési körünk képviselete

	Sorszám
	Feladat lépései
	Időigény

	5. 
	Minden résztvevő kiválaszt egy-egy olyan témát, amelyik érdekli. Ez bármi lehet. Ezt kell 2-2 percben a többieknek prezentálni, elmondani, hogy melyik téma érdekli, és miért.

Feladatismertetés, témaválasztás, felkészülés.
	10’

	6. 
	Plenáris prezentáció.
	2’ / résztvevő

	7. 
	Közös tréneri visszacsatolás minden prezentációra, általános tanulságok, javaslatok.
	10’

	Résztvevők

Nagycsoport tagjai


	Időigény

kb. 60 perc


	Alkalmazási terület

Saját érdeklődési körünk képviselete, prezentációs képesség fejlesztése.


	Korlátok, javaslatok

Teremtsük meg az oldott légkört a prezentációkhoz, bárotítsuk a résztvevőket, és gondoskodjunk róla, hogy a többiek nem kommentálják, kritizálják a prezentálót.

Értékeléskor bátorító, pozitív visszacsatolásokat adjunk.

	Eszközök 

· -


	Cím
	Családi költségvetés megtervezése egy nagyobb kiadás esetén. Tervezzük meg!

(Vizsgagyakorlat)

	Cél
	· A pénzügyi tudatosság fejlesztése

	Sorszám
	Feladat lépései
	Időigény

	1. 
	A vizsga menetének ismertetése:

„A résztvevők 3-4 (a létszámtól függően) kiscsoportban fognak dolgozni. Mindegyik kiscsoportnak meg kell terveznie egy család havi költségvetését abban az esetben, ha egy nagyobb kiadás merül fel. A kiadások a következők: 

· jövőre szeretnénk egy új tévét venni (100 ezer forintért);

· váratlanul elromlik a fűtés, muszáj megjavíttatnunk (50 ezer forint);

· szeretnénk a jövő hónapban egy új mosógépet vennünk 860 ezer forint).

Egy flipchartra dolgozzanak, amit majd utána az egész nagycsoport számára kell prezentálni. Ez a vizsga, a kidolgozás és a prezentálás alapján lesz az értékelés.”
	10’

	2. 
	Beruházási helyzet húzása
	3’

	3. 
	Feladat végrehajtása
	15’

	4. 
	Prezentálás csoportonként
	15’

	5. 
	Tréneri értékelés 
	15’

	Résztvevők

A nagycsoport tagjai

	Időigény

60 perc

	Alkalmazási terület

Pénzügyi ismeretek, tervezés

	Korlátok, javaslatok

· Figyeljünk oda, hogy mindenki aktívan dolgozzék;

· Az értékelés kiscsoportokra vonatkozzék, NE az egyes személyekre;

· Az értékelés során pozitív visszacsatolásokat adjunk.


6. Feladatlapok
A tananyagot készítette a Konett Team tananyaga alapján

a TÁMOP-5.3.8-11/A1-2012-0001 számú kiemelt projektet megvalósító konzorcium

A projekt az Eurépai Unié timogatasaval, az Eurdpai
Szocialis Alap tarsfinanszirozasaval valosul meg.

